જૂની ગાયકવાડ સમયની નેરોગેજ રેલવેને ફરીથી જીવંત કરવાનો ભારતીય રેલવેનો નિર્ણય બિલકુલ સરાહનીય છે પરંતુ માત્ર હેરિટેજ રેલવે શરુ કરવાથી કશું વળતું નથી એ પણ આપણે યાદ રાખવું જોઈએ. રાજસ્થાનની પેલેસ ઓન વ્હિલ્સ એટલે સફળ છે કારણકે એ જે જગ્યાએ જાય છે તે દરેક સ્થળે ઐતિહાસિક સ્થળોની ભરમાર છે. શું ઉપરોક્ત પાંચેય હેરિટેજ લાઈનની આસપાસ આવા કોઈ સ્થળો છે કે કેમ એ તો પહેલા નક્કી કરવું અત્યંત જરૂરી બની જશે, નહીં તો માત્ર નાનકડી ટ્રેનમાં સફર કરવા પુરતું જ આ સાહસ સીમિત થઇ જતા તેની સફળતા અંગે શંકા જરૂર થઇ શકે તેમ છે.